हिमाचल प्रदेश कांग्रेस कमेटी के मीडिया प्रभारी एवं प्रदेश महासचिव नरेश चौहान का कहना है कि महिला को न्याय मिलना चाहिए। सरकार को इस मामले पर चुप्पी तोड़ते हुए सीधे तौर मामले की जांच करवानी चाहिए। उन्होंने कहा कि कांग्रेस पार्टी इस मामले पर सरकार से निष्पक्ष जांच की अपेक्षा रखती है। उन्होंने आरोप लगाया कि प्रदेश में कानून व्यवस्था की स्थिति दयनीय है। महिलाओं पर अत्याचार के मामले दिन-प्रतिदिन बढ़ते जा रहे हैं। इससे महिलाएं खुद को असुरक्षित महसूस कर रही हैं। उधर, जब इस मामले में भाजपा के प्रदेश महामंत्री संगठन पवन राणा से संपर्क किया गया तो उन्होंने इस पर टिप्पणी करने से इंकार किया।